Търговските термини, включени в **INCOTERMS 2020**:

|  |  |  |  |
| --- | --- | --- | --- |
| **Термин** | **За продавача** | **За купувача** | **Транспорт** |
| **EXW** - франко завод (уговорено място) | Поставя стоката на разположение на купувача в своите помещения | Понася всички разноски и рискове, свързани с товаренето и превозването на стоката от помещенията на продавача до желаното местоназначение, вкл. и митническите формалности при износ, транзит и внос | Всички видове |
| **FCA** - франко превозвача (уговорено място) | Осигурява разрешение за износ, заплаща всички експортни и митнически такси, удостоверява предаването на стоката на превозвача | Сключва договора с превозвача, заплаща транспортните разходи и застрахователната премия, както и всички транзитни и импортни митнически формалности | Всички видове |
| **FAS** - франко протежение на кораба (уговорено пристанище за натоварване) | Доставя стоките по протежение на кораба в обсега на товарните му съоръжения и освобождава стоките за износ | Сключва договора с превозвача и поема всички разходи и рискове от момента на предаването им по протежение на кораба. Поема всички транзитни и импортни митнически формалности | По море или вътрешен воден път |
| **FOB** - франко борд (уговорено пристанище за натоварване) | Доставя стоките на борда на кораба и осигурява приемането им без забележки, освобождава стоките за износ, заплаща експортните такси и разходите за натоварване, ако същите не са включени в навлото | Сключва договора с превозвача, заплаща навлото, застрахователната премия и разходите по разтоварването на стоките и всички транзитни и импортни митнически формалности | По море или вътрешен воден път |
| **CFR** - стойност и навло (уговорено пристанище в место-назначението) | Сключва договора с превозвача, освобождава стоките за износ, доставя ги на борда и снабдява купувача с фактура или чист коносамент, заплаща навлото и товаренето | Поема всички разходи и рискове от момента на разтоварване, вкл. самото разтоварване, урежда всички митнически формалности по транзита и вноса на стоките | По море или вътрешен воден път |
| **CIF** - стойност, застраховка и навло (уговорено пристанище в место-назначението) | Като при **CFR**, с допълнението, че заплаща застрахователна премия (с минимално покритие) и предава полицата по нея на купувача | След получаване на съответните документи, приема доставката на стоката, заплаща разтоварните разходи и всички транзитни и импортни митнически формалности | По море или вътрешен воден път |
| **CPT** - превоз платен до (уговорено място в место-назначението) | Сключва договора с превозвача, заплаща навлото, освобождава стоката за износ, предава я на превозвача и урежда евентуални митнически формалности по транзита | Поема върху себе си всички рискове от загуби, липси или повреди на стоките, след предаването им на превозвача. Урежда и заплаща всички разноски по вноса, вкл. разходите по разтоварването | Всички видове, вкл. комбиниран  |
| **CIP** - превоз и застраховка платени до (уговорено място в место-назначението) | Сключва договора с превозвача, заплаща навлото и застрахователната премия, освобождава стоката за износ и я предава на превозвача. Поема върху себе си всички рискове и всякакви допълнителни разходи за доставката на стоката, вкл. транзитни митнически формалности | След получаване на съответните документи, приема доставката на стоката, урежда и заплаща всички разноски по вноса, но да има предвид, че продавача е длъжен да направи застраховка само с минимално покритие | Всички видове, вкл. комбиниран |
| **DPU** (Delivered at Place Unloaded) - доставено на уговорено място за разтоварване*DPU заменя DAT* | Освобождава стоката за износ и поема всички разходи и рискове до доставката на стоката на уговореният терминал, вкл. и за транзит и разтоварване | След получаване на съответните документи, приема стоката и заплаща всички разноски по вноса на стоката | Най-често сухопътен, но може и за другите |
| **DAP** (Delivered at Place) - доставено на място (уговорено место-назначение)*DAP заменя DAF, DDU* | Освобождава стоката за износ и поема всички разходи и рискове до доставката на стоката в уговореното местоназначение, вкл. и евентуалните транзитни митнически формалности | Урежда и заплаща всички разноски по вноса, вкл. и за разтоварване на стоките | Всички видове |
| **DDP** - доставено мито платено (уговорено място в место-назначението) | Поема всички разходи и рискове до доставката на стоката на определено място, урежда застраховката и митническите формалности по износа, транзита и вноса, заплаща дължимите вносни митни сборове в страната на вноса | Приема стоката след обмитяването й от страна на продавача | Всички видове |